text: Se video: Politiet efterlyser to tyveknægte
  28 februar 2014 kl. 06.57
  To mænd, der brød ind i Frøs Herreds Sparekasse i Esbjerg, efterlyses nu. Politiet mener, at de er fra Esbjerg-området.
  De to mænd brød torsdag den 23. januar klokken 01.32 om natten ind i Frøs Herreds Sparekasse, Gl. Vardevej 241 i Esbjerg N.
  Politiet offentliggør nu billeder fra overvågningsvideoen.
  De kom kørende på en scooter, der har en særlig staffering. 
  Derefter brød de et vindue til banken op og gik meget målrettet efter en vekselautomat inde banken. Fra den stjal de et kontant beløb i mønter.
  Syd- og Sønderjyllands Politi mener, at mændene er lokale ? altså fra Esbjerg-området.
  Har du en idé om, hvem de kan være, eller har du andre oplysninger om indbruddet, hører politiet gerne fra dig. Politiet har tlf. 114.
  
  